Vandræði hafa verið með rafmagn í Öxnadal og Hörgárdal og hefur það komið en dottið aftur út þar . Skógur í Öxnadalnum fyrir ofan veginn í Þelamörk hefur valdið starfsfólki RARIK vandræðum . Þar eru tré utan í rafmagnslínunni sem er erfitt að ná tökum á . „ Þetta er ekki algengt vandamál en það hlaut að koma að því , “ segir Helga . Rafmagn er komið á í Heggstaðanesi og Bárðardal . Í tilkynningu á vefsíðu RARIK kemur fram að rafmagnslaust sé ennþá á Hafsteinsstöðum , Reynistað , Stóru-Gröf , Holtsmúla og Stóru-Gröf ytri í Skagafirði . Búið er að reisa staura en eftir er að strengja víra . Búast má við rafmagnsleysi í nágrenninu þegar þetta kerfi verður tengt við netið .